ᱵᱚᱥᱚᱭ-ᱵᱤᱨᱟᱨ

ᱵᱚᱥᱚᱭ-ᱵᱤᱨᱟᱨ ᱫᱚ ᱢᱤᱫ ᱱᱚᱜᱚᱨ ᱱᱤᱜᱟᱢ ᱠᱟᱱᱟ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱠᱚᱝᱠᱚᱬ ᱠᱷᱚᱸᱰ ᱨᱮ ᱯᱩᱱᱭᱟᱹ ᱴᱚᱴᱷᱟ ᱠᱚᱫᱚ ᱱᱟᱭᱜᱟᱶ, ᱵᱚᱥᱚᱭ, ᱱᱟᱞᱟᱥᱚᱯᱟᱨᱟ ᱟᱨ ᱵᱤᱨᱟᱨ ᱢᱮᱱᱟᱜᱼᱟ ᱾

ᱵᱚᱥᱚᱭ-ᱵᱤᱨᱟᱨ ᱫᱚ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞᱟᱜ ᱴᱚᱴᱷᱟ ᱵᱮᱱᱟᱣ ᱮᱱᱟ ᱟᱨ ᱱᱚᱶᱟ ᱫᱚ ᱢᱩᱢᱵᱟᱭ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱨᱮᱱᱟᱜ ᱵᱟᱦᱨᱮ ᱨᱤᱝ ᱨᱮᱱᱟᱜ ᱦᱚᱸ ᱴᱷᱟᱶ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱚᱶᱟ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱕ ᱟᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱱᱚᱶᱟ ᱫᱚ ᱴᱷᱟᱱᱮ ᱦᱚᱱᱚᱛ ᱠᱚᱧᱮ ᱨᱮ ᱯᱟᱞᱜᱷᱟᱨ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱟᱨ ᱵᱚᱥᱚᱭ ᱠᱨᱤᱠ ᱨᱮᱱᱟᱜ ᱠᱚᱧᱮ ᱨᱮ ᱢᱮᱱᱟᱜᱼᱟ ᱾

ᱱᱟᱜᱟᱢ
ᱵᱚᱥᱚᱭ-ᱵᱤᱨᱟᱨ, ᱥᱟᱢᱟᱝ ᱨᱮ ᱵᱮᱥᱤᱱ ᱟᱨᱵᱟᱝ ᱵᱚᱥᱚᱭ, ᱥᱚᱦᱚᱨ (ᱱᱚᱜᱚᱨ ᱱᱤᱜᱟᱢ), ᱯᱟᱪᱮ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ, ᱯᱟᱪᱮ ᱥᱤᱧᱚᱛ ᱨᱮ ᱾ ᱱᱚᱶᱟ ᱢᱩᱢᱵᱟᱭ (ᱵᱚᱢᱵᱮ) ᱠᱚᱧᱮ ᱨᱮ ᱟᱨᱚᱵᱽ ᱫᱚᱨᱭᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾ ᱵᱚᱥᱚᱭ ᱥᱚᱦᱚᱨ ᱫᱚ ᱑᱓᱑᱗ ᱥᱟᱞ ᱫᱷᱟᱹᱵᱤᱡ ᱫᱚ ᱦᱤᱱᱫᱩ ᱫᱮᱵᱽᱜᱤᱨᱤ ᱭᱟᱫᱚᱵᱽ ᱟᱜ ᱴᱚᱴᱷᱟ ᱛᱟᱦᱮᱸ ᱠᱟᱱᱟ, ᱟᱨ ᱛᱟᱭᱚᱢ ᱛᱮ ᱱᱚᱶᱟ ᱫᱚ ᱜᱩᱡᱽᱨᱟᱛ ᱨᱤᱱᱤᱡ ᱢᱩᱥᱞᱤᱢ ᱨᱟᱡᱟ ᱞᱟᱹᱜᱤᱫ ᱢᱤᱫ ᱡᱟᱦᱟᱡᱽ ᱜᱷᱟᱴ ᱵᱮᱱᱟᱣ ᱮᱱᱟ ᱾ ᱑᱕᱒᱖ ᱥᱟᱞ ᱨᱮ ᱯᱩᱨᱛᱜᱟᱞᱤ ᱫᱚ ᱵᱚᱥᱚᱭ ᱨᱮ ᱢᱤᱫ ᱠᱤᱞᱟ (ᱱᱤᱛᱚᱜ ᱫᱚ ᱠᱷᱚᱸᱰᱦᱚᱨ ᱨᱮ) ᱟᱨ ᱵᱮᱯᱟᱨ ᱛᱟᱞᱢᱟ ᱛᱷᱟᱯᱚᱱ ᱠᱮᱫᱼᱟ, ᱟᱨ ᱱᱚᱶᱟ ᱥᱚᱦᱚᱨ ᱫᱚ ᱟᱡᱟᱜ ᱡᱟᱦᱟᱡᱽ ᱵᱮᱱᱟᱣ ᱞᱟᱹᱜᱤᱫ ᱯᱷᱮᱢᱚᱥ ᱮᱱᱟ ᱾

ᱯᱩᱨᱛᱜᱟᱞᱤ ᱟᱡᱟᱜ ᱫᱟᱜ ᱯᱷᱟᱹᱫ ᱫᱟᱲᱮ ᱟᱨ ᱟᱡᱟᱜ ᱞᱟᱹᱲᱦᱟᱹᱭ ᱥᱟᱦᱟᱸᱥ ᱥᱟᱶ ᱥᱤᱧᱚᱛ ᱢᱟᱦᱟᱫᱚᱨᱭᱟ ᱨᱤᱱᱤᱡ ᱵᱟᱝᱵᱤᱵᱟᱹᱫᱽ ᱢᱟᱹᱞᱤᱠ ᱮ ᱛᱟᱦᱮᱸ ᱠᱟᱱᱟ ᱾ ᱛᱤᱥ ᱯᱩᱨᱛᱜᱟᱞᱤ ᱦᱮᱡ ᱮᱱᱟ, ᱵᱚᱥᱚᱭ ᱫᱚ ᱜᱩᱡᱽᱨᱟᱛ ᱨᱤᱱᱤᱡ ᱥᱩᱞᱛᱟᱱ ᱵᱟᱦᱟᱫᱩᱨ ᱥᱟᱦ ᱟᱜ ᱥᱟᱥᱚᱱ ᱨᱮ ᱛᱟᱦᱮᱸ ᱠᱟᱱᱟ ᱾

ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ ᱵᱚᱥᱚᱭ-ᱵᱤᱨᱟᱨ ᱨᱤᱱ ᱦᱚᱲ ᱮᱞ ᱫᱚ ᱑,᱒᱒᱑,᱒᱓᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱚᱶᱟ ᱫᱚ ᱒᱐᱐᱑ ᱥᱟᱞ ᱨᱮ ᱖᱙᱓,᱓᱕᱐, ᱑᱙᱙᱑ ᱥᱟᱞ ᱨᱮ ᱓᱖᱕,᱔᱘᱐ ᱟᱨ ᱑᱙᱘᱑ ᱨᱮ ᱒᱑᱙,᱘᱖᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱜᱚᱨ ᱱᱤᱜᱟᱢ ᱞᱮᱠᱟᱛᱮ ᱫᱚ ᱟᱢᱫᱟᱡᱽ ᱱᱤᱛᱚᱜ ᱢᱮᱱᱟᱜ ᱠᱚᱣᱟ ᱑᱙.᱘᱕ ᱞᱟᱠᱷ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾

ᱵᱚᱥᱚᱭ ᱵᱤᱨᱟᱨ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱨᱮ ᱟᱹᱰᱤ ᱜᱟᱱ ᱵᱷᱮᱜᱟᱨᱼᱵᱷᱮᱜᱟᱨ ᱫᱷᱚᱨᱚᱢ ᱥᱮᱞᱮᱫ ᱟᱠᱟᱱᱟ ᱾ ᱚᱸᱰᱮ ᱠᱷᱚᱱ, ᱙᱔᱓,᱑᱖᱕ ᱦᱚᱲ ᱫᱤ ᱦᱤᱱᱫᱩ ᱫᱷᱚᱨᱚᱢ ᱠᱚ ᱢᱟᱱᱟᱣᱟ, ᱱᱚᱶᱟ ᱫᱚ ᱜᱩᱴ ᱦᱚᱲ ᱮᱞ ᱨᱮᱱᱟᱜ ᱗᱘.᱐᱕% ᱢᱮᱱᱟᱜᱼᱟ, ᱱᱚᱶᱟ ᱡᱟᱹᱛᱤᱭᱟᱹᱨᱤ ᱫᱚ ᱘᱐.᱕% ᱠᱷᱚᱱ ᱫᱚ ᱞᱟᱛᱟᱨ ᱜᱮᱭᱟ ᱾

ᱥᱟᱥᱚᱱ ᱟᱨ ᱨᱟᱡᱽᱟᱹᱨᱤ
ᱵᱚᱥᱚᱭ-ᱵᱤᱨᱟᱨ ᱥᱚᱦᱨᱤ ᱱᱚᱜᱚᱨ ᱫᱚ ᱵᱚᱥᱚᱭ-ᱵᱤᱨᱟᱨ ᱱᱚᱜᱚᱨ ᱦᱚᱛᱮᱛᱮ ᱥᱟᱥᱚᱱᱚᱜ ᱠᱟᱱᱟ ᱾ ᱥᱚᱦᱚᱨ ᱨᱮᱱᱟᱜ ᱛᱷᱟᱯᱚᱱ ᱫᱚ ᱒᱐᱐᱙ ᱥᱟᱞ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱛᱤᱥ ᱱᱤᱭᱟᱹ ᱵᱤᱨᱟᱨ ᱟᱨ ᱥᱩᱨᱥᱩᱯᱩᱨ ᱨᱮᱱᱟᱜ ᱮᱴᱟᱜ ᱜᱩᱴ ᱥᱟᱶ ᱪᱟᱪᱞᱟᱣ ᱞᱮᱠᱟᱛᱮ ᱡᱚᱲᱟᱣ ᱞᱮᱱ ᱛᱟᱦᱮᱸᱫ ᱾ ᱵᱚᱥᱚᱭ ᱠᱨᱤᱠ ᱨᱮ ᱢᱮᱱᱟᱜ ᱤᱫᱤ ᱛᱮ ᱵᱚᱥᱚᱭ-ᱵᱤᱨᱟᱨ ᱥᱚᱦᱚᱨ ᱫᱚ ᱜᱨᱮᱴᱟᱨ ᱢᱩᱢᱵᱟᱭ ᱟᱨ ᱢᱤᱨᱟ-ᱵᱷᱚᱭᱚᱝᱫᱚᱨ ᱥᱚᱦᱚᱨ ᱠᱷᱚᱱ ᱵᱷᱮᱜᱟᱨ ᱠᱟᱫᱟᱜᱼᱟ ᱾ ᱵᱷᱤ.ᱵᱷᱤ.ᱥᱤ.ᱮᱢ.ᱥᱤ ᱫᱚ "ᱥᱤ" ᱛᱷᱚᱠ ᱨᱮᱱᱟᱜ ᱱᱚᱜᱚᱨ ᱱᱤᱜᱟᱢ ᱞᱮᱠᱟᱛᱮ ᱩᱪᱷᱟᱹᱱ ᱮᱱᱟ ᱾

ᱥᱟᱜᱟᱲᱚᱢ
ᱱᱚᱶᱟ ᱥᱚᱦᱚᱨ ᱫᱚ ᱯᱟᱪᱮ ᱨᱮᱞᱣᱮ ᱟᱨ ᱢᱩᱢᱵᱟᱭᱼᱚᱦᱢᱚᱫᱟᱵᱟᱫᱽ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱞᱮᱠᱟᱛᱮ ᱢᱩᱢᱵᱟᱭ ᱠᱷᱚᱱ ᱱᱟᱯᱟᱭ ᱛᱮ ᱡᱚᱯᱚᱲᱟᱣ ᱟᱠᱟᱱᱟ ᱾ ᱱᱚᱶᱟ ᱥᱚᱦᱚᱨ ᱫᱚ ᱵᱚᱥᱚᱭ-ᱫᱤᱵᱟ ᱨᱮᱞᱣᱮ ᱞᱟᱭᱤᱱ ᱦᱚᱛᱮᱛᱮ ᱱᱟᱵᱤ ᱢᱩᱢᱵᱟᱭ, ᱴᱷᱟᱱᱮ, ᱵᱷᱤᱶᱚᱰᱤ, ᱠᱚᱞᱭᱟᱬᱟᱨ ᱱᱟᱵᱤ ᱢᱩᱢᱵᱟᱭ ᱥᱚᱦᱚᱨ ᱨᱮᱱᱟᱜ ᱯᱚᱱᱵᱮᱞ ᱱᱚᱰ ᱠᱷᱚᱱ ᱡᱚᱯᱚᱲᱟᱣ ᱟᱠᱟᱱᱟ ᱾ ᱵᱚᱥᱚᱭ ᱵᱤᱨᱟᱨ ᱥᱚᱦᱚᱨ ᱨᱮ ᱢᱩᱢᱵᱟᱭ ᱥᱩᱨ ᱤᱫᱤ ᱛᱮ ᱞᱟᱹᱠᱛᱤᱭᱟᱱ ᱩᱛᱱᱟᱹᱣ ᱫᱟᱲᱮ ᱢᱮᱱᱟᱜᱼᱟ ᱾

ᱨᱮᱞᱣᱮ

ᱵᱚᱥᱚᱭ-ᱵᱤᱨᱟᱨ ᱥᱚᱦᱚᱨ ᱫᱚ ᱯᱟᱪᱮ ᱨᱮᱞᱣᱮ ᱟᱨ ᱛᱟᱞᱢᱟ ᱨᱮᱞᱣᱮ ᱠᱷᱚᱱ ᱡᱚᱯᱚᱲᱟᱣ ᱟᱠᱟᱱᱟ ᱾ ᱵᱚᱥᱚᱭ-ᱵᱤᱨᱟᱨ ᱥᱚᱦᱚᱨ ᱨᱮ ᱯᱟᱪᱮ ᱟᱨ ᱛᱟᱞᱢᱟ ᱨᱮᱞᱣᱮ ᱨᱮᱱᱟᱜ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ:

ᱥᱚᱲᱚᱠ


ᱵᱚᱥᱚᱭ-ᱵᱤᱨᱟᱨ ᱥᱚᱦᱚᱨ ᱱᱚᱜᱚᱨ ᱱᱤᱜᱟᱢ ᱫᱚ ᱓ ᱚᱠᱴᱚᱵᱚᱨ ᱒᱐᱑᱒ ᱥᱟᱞ ᱨᱮ ᱵᱷᱟᱜᱤᱨᱚᱛᱷᱤ ᱴᱨᱟᱥᱝᱯᱚᱨᱴ ᱠᱚᱨᱯᱚᱨᱮᱥᱚᱱ ᱯᱨᱟᱵᱷᱮᱴ ᱞᱤᱢᱤᱴᱮᱰ, ᱡᱟᱦᱟᱸ ᱵᱷᱤ.ᱵᱷᱤ.ᱮᱢ.ᱴᱤ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ, ᱜᱚᱲᱚ ᱛᱮ ᱟᱡᱟᱜ ᱥᱟᱜᱟᱲᱚᱢ ᱥᱮᱵᱟ ᱮᱦᱚᱵ ᱟᱠᱟᱱᱟ ᱾ ᱱᱚᱶᱟ ᱵᱚᱥᱚᱭ-ᱵᱤᱨᱟᱨ ᱥᱚᱦᱚᱨ ᱨᱮ ᱟᱹᱰᱤ ᱰᱮᱦᱮᱨ ᱵᱟᱥ ᱞᱟᱭᱤᱱ ᱨᱮᱱᱟᱜ ᱪᱟᱪᱞᱟᱣ ᱠᱟᱱᱟ ᱾ ᱵᱷᱤ.ᱵᱷᱤ.ᱮᱢ.ᱴᱤ ᱫᱚ ᱟᱡᱟᱜ ᱵᱟᱥ ᱫᱚ ᱵᱚᱥᱚᱭ-ᱵᱤᱨᱟᱨ ᱟᱹᱛᱩ ᱨᱮ ᱦᱚᱸ ᱪᱟᱞᱟᱜ ᱠᱟᱱᱟ ᱾ ᱱᱚᱶᱟ ᱥᱚᱦᱚᱨ ᱥᱤᱢᱟᱹ ᱨᱮᱱᱟᱜ ᱵᱟᱦᱨᱮ ᱯᱩᱲᱥᱤ ᱥᱚᱦᱚᱨ ᱫᱚ ᱢᱤᱨᱟ-ᱵᱷᱟᱭᱚᱝᱫᱚᱨ, ᱴᱷᱟᱱᱮ ᱥᱚᱦᱚᱨ ᱟᱨ ᱢᱩᱢᱵᱟᱭ ᱥᱚᱦᱚᱨ ᱨᱮᱦᱚᱸ ᱠᱟᱹᱢᱤᱭᱟ ᱾ ᱵᱚᱥᱚᱭ ᱠᱷᱚᱱ ᱴᱷᱟᱱᱮ ᱟᱨ ᱵᱚᱥᱚᱭ ᱠᱷᱚᱱ ᱢᱩᱞᱩᱸᱰ ᱞᱟᱹᱜᱤᱫ ᱵᱷᱤ.ᱵᱷᱤ.ᱮᱢ.ᱴᱤ ᱵᱟᱥ ᱪᱟᱞᱟᱜ ᱠᱟᱱᱟ ᱾

ᱥᱟᱹᱠᱷᱭᱟᱹᱛ


ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ
ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱥᱚᱦᱚᱨ ᱠᱚ